Tina Gifty Mensah

Tina Gifty Naa Ayele Mensah (born 23 January 1964) be a Ghanaian politician den de member of parliament for Weija-Gbawe constituency. She be member of de New Patriotic Party wey na dem appoint am into office as deputy Health Minister by Nana Addo for 15 March 2017.

 Ein early life den education 
Dem born Mensah for 23 January 1964 for Jamestown, British Accra for de Greater Accra Region. She get ein secondary education for  Accra Girls School. She get  bachelor's degree for Public Administration den Masters for International Relations den Diplomacy from de Ghana Institute of Management and Public Administration.

 Politics 
Tina Gifty Mensah be member of New Patriotic Party den member of parliament for Weija-Gbawe constituency for Greater Accra Region for de Seventh den Eighth Parliament for de Fourth Republic of Ghana.

 2016 election 
Mensah get 34,216 votes out of de 59,926 valid votes cast for de 2016 Ghanaian general election. She defeat Obuobia Darko-Opoku den Jessica Adwoa Mannuell.

 2020 election 
Mensah saan contest de Weija- Gbawe (Ghana parliament constituency) parliamentary seat for de 2020 Ghanaian general election as de parliamentary candidate for de New Patriotic Party den win plus 36,875 votes out of 70,399 votes wey be 52.38%. Dem elect am over Cleland Nii Ayaa Ayison of de National Democratic Congress, Nii Djaban Abbey Oromasis of GUM, Saviour Kofi Gdedze of de Convention People's Party, Rita Dugah of APC den Thomas Moon Jnr of de PPP. Dem obtain 32,218 votes, 654 votes, 652 votes, 0 votes and 0 votes respectively. Dis be equivalent to 45.76%, 0.93%, 0.93%, 0.00% and 0.00% of de total votes.

For de parliamentary primaries of 2024 for de NPP,  Jerry Ahmed Shaib defeat am. Shaib get 783 votes wey Gifty Mensah's get 361 votes, out of de total valid votes cast.

 Career 
She be de managing director for Gemens Company LTD wey dey Mamprobi insyd Accra.

 Awards 
For 4 August 2017, Ghana-Nigeria Youth Organization award am for outstanding leadership. For 2017,  FAKS Investigative Services give am best Deputy Minister.

 Ein life matter 
Tina marry plus three kiddies. She be Christian.

 References 
Category:1964 births
Category:Ghanaians
Category:Human
Category:Women members of de Parliament of Ghana
Category:Ghanaian MPs 2017–2021
Category:New Patriotic Party politicians
Category:Ghana Institute of Management and Public Administration alumni
Category:Politicians wey komot Greater Accra Region
Category:Ghanaian MPs 2021–2025
Category:Accra Girls Senior High School alumni
Category:21st-century Ghanaian women politicians
Category:Ghanaian Christians